
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1280 

28 Μαίου 2013 


ΑΠΟΦΑΣΕΙ Σ 

Αριθμ. 15997/2010 

Έγκριση της αριθμ. 81/2012 απόφασης του Διοικητικού 
Συμβουλίου του Ν.Π.Δ.Δ. με την επωνυμία «Δημοτι¬ 
κός Οργανισμός Πολιτισμού - Αθλητισμού - Περι¬ 
βάλλοντος Λουτρακιού - Αγίων Θεοδώρων με δια¬ 
κριτικό τίτλο “ΠΡΟΜΗΘΕΑΣ”» του Νομού Κορινθίας 
που αφορά την κατάρτιση του Οργανισμού Εσωτε¬ 
ρικής Υπηρεσίας του 

Ο ΓΕΝΙΚΟΣ ΓΡΑΜΜΑΤΕΑΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΕΛΟΠΟΝΝΗΣΟΥ, 
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις του Ν.3852/2010 (ΦΕΚ 87/τ.Α/7-6-2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης» και 
ιδίως των άρθρων 103 και 280. 

2. Τις διατάξεις του άρθρου 8 του Π.Δ. 139/2010 (ΦΕΚ 
232/τ.Α/27-12-2010) «Οργανισμός της Αποκεντρωμένης 
Διοίκησης Πελοποννήσου, Δυτικής Ελλάδας και Ιονίου». 

3. Τις διατάξεις του άρθρου 10 του Ν.3584/2007 (ΦΕΚ 
143/Α/28-6-2007) «Κύρωση του Κώδικα Κατάστασης Δη¬ 
μοτικών και Κοινοτικών Υπαλλήλων». 

4. Τις διατάξεις των άρθρων 234, 235, 236 και 240 του 
Ν.3463/2006 (ΦΕΚ 114/Α/8-6-2006) «Κύρωση του Κώδικα 
Δήμων και Κοινοτήτων». 

5. Τις διατάξεις του Ν.2503/1997 (ΦΕΚ 107/τ.Α/30-5- 
1997) «Διοίκηση, Οργάνωση, Στελέχωση της Περιφέρει¬ 
ας, ρύθμιση θεμάτων για την Τοπική Αυτοδιοίκηση και 
άλλες διατάξεις». 

6. Τις διατάξεις των Π.Δ/των 37α/1987, 22/1990 και 
50/2001 που αφορούν τον καθορισμό των προσόντων 
διορισμού σε θέσεις φορέων του δημοσίου τομέα, όπως 
ισχύουν με τις τροποποιήσεις τους. 

7. Τις διατάξεις του Π.Δ/τος 410/1988 που αφορά το 
προσωπικό με σύμβαση εργασίας ιδιωτικού δικαίου του 
Δημοσίου των ΟΤΑ και των λοιπών ΝΠΔΔ. 

8. Τις διατάξεις του Ν.2190/1994 που αφορά τη σύ¬ 
σταση ανεξάρτητης αρχής για την επιλογή προσωπι¬ 
κού και ρύθμιση θεμάτων διοίκησης όπως ισχύει με τις 
τροποποιήσεις του. 

9. Τις διατάξεις του άρθρου 90 της «Κωδικοποίησης 
της Νομοθεσίας για την Κυβέρνηση και τα Κυβερνη¬ 


τικά Όργανα» που κυρώθηκε με το άρθρο πρώτο του 
Π.Δ. 63/2005 (ΦΕΚ 98/τ.Α/22-4-2005). 

10. Τις διατάξεις του Ν.4024/2011 (ΦΕΚ 226/τ.Α/ 
27-10-2011) «Συνταξιοδοτικές ρυθμίσεις, ενιαίο μισθο¬ 
λόγιο - βαθμολόγιο, εργασιακή εφεδρεία και άλλες 
διατάξεις εφαρμογής του μεσοπρόθεσμου πλαισίου 
δημοσιονομικής στρατηγικής 2012 - 2015» και ιδίως των 
άρθρων 10, 32 παρ. 1 και 33 παρ.1. 

11. Την αριθμ. 231/2011 απόφαση του Δημοτικού Συμ¬ 
βουλίου Λουτρακιού - Αγίων Θεοδώρων με την οποία 
συγχωνεύτηκαν τα διάφορα Νομικά Πρόσωπα του 
Καλλικρατικού Δήμου Λουτρακιού - Αγίων Θεοδώρων 
σε ένα Νομικό Πρόσωπο με την επωνυμία «Δημοτι¬ 
κός Οργανισμός Πολιτισμού - Αθλητισμού - Περιβάλ¬ 
λοντος Λουτρακιού - Αγίων Θεοδώρων με διακριτικό 
τίτλο “ΠΡΟΜΗΘΕΑΣ”» η οποία δημοσιεύτηκε στο ΦΕΚ 
1960/τ.Β/2-9-2011 και διορθώθηκε με το ΦΕΚ 2277/τ.Β/ 
26-8-2012. 

12. Την αριθμ. ΓΓ15650/1253/1-3-2011 (ΦΕΚ 480/τ.Β/ 
29-3-2011) απόφαση του Γενικού Γραμματέα της Αποκε¬ 
ντρωμένης Διοίκησης Πελοποννήσου, Δυτικής Ελλάδας 
και Ιονίου «Μεταβίβαση δικαιώματος υπογραφής “Με 
εντολή Γ ενικού Γ ραμματέα” στον Προϊστάμενο της Γ ενι¬ 
κής Διεύθυνσης και στους Προϊσταμένους των Υπηρεσι¬ 
ών της Γ ενικής Διεύθυνσης Εσωτερικής Λειτουργίας της 
Αποκεντρωμένης Διοίκησης Πελοποννήσου - Δυτικής 
Ελλάδας και Ιονίου». 

13. Την αριθμ. 81/2012 απόφαση του Διοικητικού Συμ¬ 
βουλίου του Ν.Π.Δ.Δ. με την επωνυμία «Δημοτικός Ορ¬ 
γανισμός Πολιτισμού - Αθλητισμού - Περιβάλλοντος 
Λουτρακιού - Αγίων Θεοδώρων με διακριτικό τίτλο 
“ΠΡΟΜΗΘΕΑΣ”» που αφορά την κατάρτιση του Οργα¬ 
νισμού Εσωτερικής Υπηρεσίας του Νομικού Προσώπου 

14. Την αριθμ. 288/2012 απόφαση του Δημοτικού Συμ¬ 
βουλίου Δήμου Λουτρακιού - Αγίων Θεοδώρων με την 
οποία εγκρίνεται η αριθμ. 81/2012 απόφαση του Νομικού 
Προσώπου. 

15. Τη σύμφωνη γνώμη του Υπηρεσιακού Συμβουλίου 
Προσωπικού των ΟΤΑ Νομού Κορινθίας που διατυπώ¬ 
νεται στο αριθμ. 1/1/29-3-2013 πρακτικό του. 

16. Το αριθμ. 2168/20-2-2012 έγγραφο του Υπουργείου 
Εσωτερικών με το οποίο γνωστοποιείται ότι η εφαρμο¬ 
γή ή όχι του προβαδίσματος των κατηγοριών σε οργα¬ 
νικές μονάδες των ΟΤΑ σύμφωνα με τις διατάξεις του 
άρθρου 99 του Ν.3584/2007, επαφίεται στη διακριτική 

ευχέρεια του Δημοτικού Συμβουλίου που αποφασίζει 
για την κατάρτιση του Ο.Ε.Υ., αποφασίζουμε: 

Εγκρίνουμε την αριθμ. 81/2012 απόφαση του Διοικη¬ 
τικού Συμβουλίου του Ν.Π.Δ.Δ. με την επωνυμία «Δημο¬ 
τικός Οργανισμός Πολιτισμού - Αθλητισμού - Περιβάλ¬ 
λοντος Λουτρακιού - Αγίων Θεοδώρων με διακριτικό 
τίτλο “ΠΡΟΜΗΘΕΑΣ”» Νομού Κορινθίας που αφορά την 
κατάρτιση του Οργανισμού Εσωτερικής Υπηρεσίας του 
που έχει ως εξής: 

Αρθρο 1 

Διάρθρωση Υπηρεσιών 

Οι Υπηρεσίες του Νομικού Προσώπου περιλαμβάνουν 
τις παρακάτω οργανικές μονάδες: 

❖ Αυτοτελές Τμήμα Υπηρεσιών Υποστήριξης Νομικού 
Προσώπου ^ 

ο Γραφείο Διοίκησης, Επικοινωνίας και Δημοσίων 
Σχέσεων 

ο Γραφείο Διοικητικής Υποστήριξης 

ο Γ ραφείο Οικονομικής Υποστήριξής 

ο Γ ραφείο Προγραμματισμού και Οργάνωσης 

❖ Αυτοτελές Τμήμα Πολιτισμού, Αθλητισμού και Πε¬ 
ριβάλλοντος 

ο Γραφείο Διοικητικής και Γραμματειακής Υποστή¬ 
ριξης 

ο Γ ραφείο Πολιτιστικών Δραστηριοτήτων 
ο Γ ραφείο Αθλητικών Δραστηριοτήτων 
ο Γ ραφείο Περιβαλλοντικής Προστασίας 
ο Γραφείο Τεχνικής Υποστήριξής 

Αρθρο 2 

Αρμοδιότητες Αυτοτελούς Τμήματος 
Υπηρεσιών Υποστήριξης Νομικού Προσώπου 

Το Αυτοτελές Τμήμα Υπηρεσιών Υποστήριξης του Νο¬ 
μικού Προσώπου είναι αρμόδιο για τον σχεδίασμά και 
τον συντονισμό εφαρμογής των πολιτικών, συστημάτων 
και διαδικασιών, που αποσκοπούν στην ορθολογική δι¬ 
οίκηση και διαχείριση του ανθρώπινου δυναμικού του 
Νομικού Προσώπου, καθώς και για τη λειτουργία του 
κεντρικού πρωτοκόλλου και την παροχή γενικών υπη¬ 
ρεσιών διοικητικής υποστήριξης προς τις υπηρεσίες. 

Επίσης, το Αυτοτελές Τμήμα Υπηρεσιών Υποστήρι¬ 
ξης είναι αρμόδιο για την αποτελεσματική τήρηση των 
οικονομικών προγραμμάτων λειτουργίας του Νομικού 
Προσώπου, τη σωστή απεικόνιση των οικονομικών πρά¬ 
ξεων και τη διαχείριση των εσόδων και δαπανών του, 
καθώς και για τη διασφάλιση και αξιοποίηση της πε¬ 
ριουσίας του και την αποτελεσματική διενέργεια όλων 
των νόμιμων διαδικασιών, που απαιτούνται για την προ¬ 
μήθεια υλικών, εξοπλισμού και υπηρεσιών του Νομικού 
Προσώπου. 

Τέλος το Αυτοτελές Τμήμα Υπηρεσιών Υποστήριξης 
είναι υπεύθυνο για την υποστήριξη των οργάνων διοί¬ 
κησης και των υπηρεσιών του Νομικού Προσώπου κατά 
τις διαδικασίες σύνταξης, παρακολούθησης και αξιολό¬ 
γησης των αποτελεσμάτων των περιοδικών προγραμ¬ 
μάτων δράσης του Νομικού Προσώπου και την παρακο¬ 
λούθηση της αποτελεσματικότητας και απόδοσης των 
υπηρεσιών κατά την επίτευξη των περιοδικών στόχων 
του. 

Για την υλοποίηση των ανωτέρω δραστηριοτήτων συ¬ 
νεργάζεται με το Αυτοτελές Τμήμα Προγραμματισμού, 
Οργάνωσης και Πληροφορικής του Δήμου Λουτρακιού - 
Αγίων Θεοδώρων. 


2.1 Αρμοδιότητες Γραφείου Διοίκησης, Επικοινωνίας 
και Δημοσίων Σχέσεων 

Το Γραφείο Διοίκησης, Επικοινωνίας και Δημοσίων 
Σχέσεων παρέχει κάθε είδους διοικητική και γραμμα¬ 
τειακή υποστήριξη προς το Διοικητικό Συμβούλιο, τον 
Πρόεδρο και τον Αντιπρόεδρο του Διοικητικού Συμ¬ 
βουλίου του Νομικού Προσώπου. Επιπλέον φροντίζει 
για την επικοινωνιακή πολιτική του Νομικού Προσώπου. 

Ειδικότερα: 

1) Οργανώνει τις συνεδριάσεις του Διοικητικού Συμ¬ 
βουλίου και τηρεί τα πρακτικά αυτών. 

2) Τηρεί αρχείο των Αποφάσεων του Διοικητικού Συμ¬ 
βουλίου και του Προέδρου του. 

3) Παράγει, διεκπεραιώνει, διαχειρίζεται και αρχει¬ 
οθετεί έγγραφα, που έχουν σχέση με τη λειτουργία 
του Διοικητικού Συμβουλίου και τις αρμοδιότητες του 
Προέδρου και του Αντιπροέδρου του. 

4) Προγραμματίζει, οργανώνει και ρυθμίζει τις συνα¬ 
ντήσεις του Προέδρου και του Αντιπροέδρου του Διοι¬ 
κητικού Συμβουλίου. 

5) Διεξάγει και διεκπεραιώνει την προσωπική αλληλο¬ 
γραφία του Προέδρου του Διοικητικού Συμβουλίου και 
τηρεί το πρωτόκολλο και το αρχείο αυτής. 

6) Τηρεί αρχείο των κάθε είδους Αποφάσεων του 
Νομικού Προσώπου, που σχετίζονται με το Διοικητικό 
Συμβούλιο και τον Πρόεδρό του, καθώς και κάθε άλλο 
στοιχείο, σύμφωνα με τις κατευθύνσεις του Προέδρου. 

7) Σχεδιάζει και εισηγείται την επικοινωνιακή πολιτική 
για την προώθηση της αποστολής και των στόχων του 
Νομικού Προσώπου και αντίστοιχα σχεδιάζει, εισηγείται 
και προωθεί την εφαρμογή των προγραμμάτων και των 
ενεργειών, που απαιτούνται για την υλοποίηση αυτής 
της πολιτικής. 

8) Υποστηρίζει την οργάνωση και την υλοποίηση 
κάθε είδους εκδηλώσεων του Νομικού Προσώπου (π.χ. 
διαλέξεις, εορτές, κλπ.) και παράλληλα οργανώνει και 
υλοποιεί προγράμματα προβολής του έργου και των 
υπηρεσιών που παρέχει το Νομικό Πρόσωπο. 

9) Σχεδιάζει, εισηγείται και εφαρμόζει προγράμμα¬ 
τα ενημέρωσης των πολιτών για τις επιδιώξεις, τους 
στόχους και τις υπηρεσίες του Νομικού Προσώπου, με 
γενικό στόχο τη σχετική δραστηριοποίηση των πολιτών. 

10) Παρακολουθεί συστηματικά τα δημοσιεύματα 
(έντυπα και ηλεκτρονικά), σχετικά με τις δραστηριότη¬ 
τες του Νομικού Προσώπου και ενημερώνει σχετικά τα 
όργανα διοίκησής του. Τηρεί αρχείο των δημοσιεύσε¬ 
ων, καθώς και των σχετικών απαντήσεων του Νομικού 
Προσώπου. 

11) Διαχειρίζεται τις σχέσεις του Νομικού Προσώπου 
με τον ηλεκτρονικό και έντυπο τύπο και τα Μέσα Μα¬ 
ζικής Ενημέρωσης και επιμελείται των δημοσιευμάτων 
και των δελτίων τύπου. 

12) Επιμελείται των ενημερωτικών εκδόσεων και εκ¬ 
πομπών του Νομικού Προσώπου στα Μέσα Μαζικής 
Ενημέρωσης. 

Συνεργάζεται για την υλοποίηση των ανωτέρω δρα¬ 
στηριοτήτων με την αρμόδια για την επικοινωνία υπη¬ 
ρεσία του Δήμου Λουτρακιού - Αγίων Θεοδώρων. 

2.2 Αρμοδιότητες Γραφείου Διοικητικής Υποστήριξης 

Αρμοδιότητες σε θέματα ανάπτυξης ανθρώπινου δυ¬ 
ναμικού 

1) Σχεδιάζει, εισηγείται και συντονίζει την εφαρμο¬ 
γή των διαδικασιών και εσωτερικών κανονισμών, που 

ρυθμίζουν τις σχέσεις του Νομικού Προσώπου με το 
προσωπικό του, στο πλαίσιο πάντοτε των γενικότερων 
νομοθετικών ρυθμίσεων. 

2) Μεριμνά για τον προσδιορισμό των αναγκαίων θέ¬ 
σεων εργασίας ανά διοικητική ενότητα του Νομικού 
Προσώπου, σε συνεργασία με τα Γραφεία Προγραμμα¬ 
τισμού και Οργάνωσης και Διοίκησης, Επικοινωνίας και 
Δημοσίων Σχέσεων και μεριμνά για την κατάρτιση και 
επικαιροποίηση των περιγραφών αρμοδιοτήτων των 
επιμέρους θέσεων. 

3) Παρακολουθεί την κάλυψη των διαφόρων θέσεων 
εργασίας στις διοικητικές ενότητες του Νομικού Προσώ¬ 
που, με στόχο τόσο την αξιοποίηση των προσόντων των 
στελεχών, όσο και την απρόσκοπτη και διαρκή κάλυψη 
των αναγκών των υπηρεσιών. 

4) Εισηγείται, έπειτα από σχετικά αιτήματα του αρ¬ 
μόδιου Προϊσταμένου του Αυτοτελούς Τμήματος, τις 
κατάλληλες εσωτερικές μετακινήσεις στελεχών για την 
αποτελεσματικότερη κάλυψη των επιμέρους θέσεων 
εργασίας, με βάση τα προσόντα των στελεχών. 

5) Αξιολογεί τα προσόντα των νεοπροσλαμβανομένων 
στελεχών και διαμορφώνει σχετικές προτάσεις προς 
τους Προϊσταμένους των προς κάλυψη θέσεων. 

6) Μεριμνά για την εφαρμογή του συστήματος αξι¬ 
ολόγησης των εργαζομένων στο Νομικό Πρόσωπο και 
την τήρηση των σχετικών στοιχείων. 

7) Εισηγείται και παρακολουθεί την υλοποίηση μέτρων 
επιπρόσθετης στήριξης του ανθρώπινου δυναμικού του 
Νομικού Προσώπου, όπως την οργάνωση μετακινήσε¬ 
ων του προσωπικού στις εγκαταστάσεις του Νομικού 
Προσώπου. 

8) Μεριμνά για την ανάπτυξη του ανθρώπινου δυναμι¬ 
κού του Νομικού Προσώπου, με τον προσδιορισμό των 
αναγκών βελτίωσης των προσόντων και ικανοτήτων 
των εργαζομένων. 

9) Σχεδιάζει, εισηγείται και οργανώνει προγράμματα 
συνεχιζόμενης κατάρτισης και επιμόρφωσης του ανθρώ¬ 
πινου δυναμικού του Νομικού Προσώπου. Παρακολουθεί 
την υλοποίησή τους και μεριμνά για την αξιολόγηση των 
αποτελεσμάτων, που προκύπτουν από την υλοποίηση 
των εν λόγω προγραμμάτων στην πράξη. 

10) Μεριμνά για τη βελτίωση των ανθρωπίνων σχέσε¬ 
ων μέσα στο Νομικό Πρόσωπο, με τον σχεδίασμά, την 
εισήγηση και την οργάνωση σχετικών προγραμμάτων 
(π.χ. εκδηλώσεις, ταξίδια, κ.λπ.). 

Αρμοδιότητες σε θέματα μητρώων και διαδικασιών 
προσωπικού 

11) Μεριμνά για την τήρηση των νομοθετικών και κα¬ 
νονιστικών διατάξεων, που ισχύουν εκάστοτε και ρυθ¬ 
μίζουν τις σχέσεις του Νομικού Προσώπου με το προ¬ 
σωπικό του (π.χ. θέματα μισθολογικά, ωραρίου, αδειών, 
ασθενειών, υπερωριών, απολύσεων, διεκδικήσεων, κ,λπ.). 

12) Μεριμνά για τη διενέργεια και ολοκλήρωση των 
διαδικασιών πρόσληψης ανθρώπινου δυναμικού, προς 
κάλυψη συγκεκριμένων θέσεων εργασίας, με βάση τις 
νόμιμες διαδικασίες. 

13) Τηρεί το μητρώο του προσωπικού, στο οποίο κα¬ 
ταγράφονται τα στοιχεία της ατομικής και οικογενει¬ 
ακής του κατάστασης, οι κάθε είδους μεταβολές στον 
εργασιακό του βίο (προσλήψεις, απολύσεις, αλλαγές 
θέσεων εργασίας, αμοιβές, άδειες, απουσίες, αξιολο¬ 
γήσεις, κ.λπ.), καθώς και τα προσόντα του. 


14) Σχεδιάζει και εισηγείται βελτιώσεις και παρακο¬ 
λουθεί την εφαρμογή όλων των διαδικασιών, που σχετί¬ 
ζονται με την απασχόληση των εργαζομένων, σύμφωνα 
με τις ισχύουσες διατάξεις (τήρηση ωραρίου, έγκριση 
και πραγματοποίηση υπερωριών, κ.λπ.). 

15) Συγκεντρώνει τα στοιχεία απασχόλησης και τις 
μεταβολές των στοιχείων των εργαζομένων, που επη¬ 
ρεάζουν τις αμοιβές τους και ενημερώνει έγκαιρα την 
αρμόδια οικονομική υπηρεσία, ώστε να προωθείται 
έγκαιρα η πληρωμή των εργαζομένων και η απόδοση 
των ασφαλιστικών εισφορών. 

16) Συνεργάζεται με τον Προϊστάμενο του Αυτοτε¬ 
λούς Τμήματος και τον ενημερώνει για τις διαδικασίες 
που πρέπει να ακολουθούνται σε εργασιακά θέματα 
(διαχείριση παρουσιών, υπερωριών, βεβαιώσεων του 
προσωπικού, κλπ.). 

17) Εκδίδει κάθε είδους βεβαιώσεις στο προσωπικό, 
που αφορούν θέματα που άπτονται της απασχόλησής 
του στο Νομικό Πρόσωπο. 

Αρμοδιότητες σε θέματα γραμματειακής υποστήριξης 

18) Μεριμνά για τη λειτουργία του κεντρικού πρωτο¬ 
κόλλου του Νομικού Προσώπου και διεκπεραιώνει τα 
σχετικά έγγραφα. 

19) Παρέχει γραμματειακή υποστήριξη στο Νομικό 
Πρόσωπο (δακτυλογράφηση, τήρηση πρωτοκόλλου, δι¬ 
εκπεραίωση και αρχειοθέτηση αλληλογραφίας, θέματα 
προσωπικού, κλπ.). 

20) Μεριμνά για τη λειτουργία του τηλεφωνικού κέ¬ 
ντρου του Νομικού Προσώπου. 

2.3 Αρμοδιότητες Γ ραφείου Οικονομικής Υποστήριξης 

Αρμοδιότητες σε θέματα προϋπολογισμού και οικο¬ 
νομικής πληροφόρησης 

1) Μεριμνά για την τήρηση του συστήματος κατάρ¬ 
τισης των προϋπολογισμών του Νομικού Προσώπου. 

2) Συνεργάζεται με τις επιμέρους υπηρεσίες για την 
παροχή οικονομικών στοιχείων, κατευθύνσεων και 
προτύπων, που θα συμβάλλουν στην κατάρτιση του 
προϋπολογισμού τους, σε συνάρτηση με τα αντίστοιχα 
προγράμματά τους. 

3) Διαμορφώνει και εισηγείται τους προϋπολογισμούς 
του Νομικού Προσώπου, προκειμένου να εγκριθούν από 
τα αρμόδια όργανα. 

4) Παρακολουθεί την εκτέλεση των προϋπολογισμών, 
επισημαίνει τις αποκλίσεις μεταξύ απολογιστικών και 
προϋπολογιστικών μεγεθών, μεριμνά για την ερμηνεία 
των αποκλίσεων και εισηγείται τις αναγκαίες διορθω¬ 
τικές ενέργειες. 

5) Συνεργάζεται με τις υπόλοιπες υπηρεσίες για την 
τήρηση των διαδικασιών αμφίδρομης ενημέρωσης και 
ροής των οικονομικών πληροφοριών, που σχετίζονται με 
την εκτέλεση και την αναθεώρηση των προϋπολογισμών 
κάθε υπηρεσίας. 

6) Μεριμνά για τη σύνταξη και υποβολή στα αρμόδια 
όργανα των περιοδικών οικονομικών απολογιστικών 
στοιχείων, σύμφωνα με το σύστημα οικονομικής πλη¬ 
ροφόρησης που εφαρμόζεται. 

7) Παρακολουθεί την κατάρτιση και την εξέλιξη των 
ταμειακών προγραμμάτων του Νομικού Προσώπου, δι¬ 
ερευνά τις ταμειακές ανάγκες και εισηγείται τις κατάλ¬ 
ληλες μεθόδους για την αντιμετώπιση τους και μεριμνά 
για την εφαρμογή των Αποφάσεων, που σχετίζονται 
με την κάλυψη των ανωτέρω ταμειακών αναγκών του 
Νομικού Προσώπου. 

8) Συνεργάζεται με τους τραπεζικούς οργανισμούς 
και μεριμνά για την αξιοποίηση των διαθεσίμων του 
Νομικού Προσώπου. 

Αρμοδιότητες σε θέματα λογιστηρίου και αποθηκών 

9) Τηρεί το σύστημα διπλογραφικής λογιστικής. 

10) Τηρεί τα αρχεία των κάθε είδους παραστατικών, 
που απαιτούνται για την ενημέρωση του συστήματος 
λογιστικής απεικόνισης των οικονομικών πράξεων του 
Νομικού Προσώπου. 

11) Παρακολουθεί και μεριμνά για την εκπλήρωση όλων 
των φορολογικών και ασφαλιστικών υποχρεώσεων του 
Νομικού Προσώπου. 

12) Παρακολουθεί και ελέγχει τη λογιστική συμφωνία 
των δοσοληπτικών λογαριασμών με τράπεζες, προμη¬ 
θευτές, πιστωτές και άλλους συναλλασσομένους με το 
Νομικό Πρόσωπο, καθώς και των δοσοληπτικών λογα¬ 
ριασμών με τον Δήμο Λουτρακιού - Αγίων Θεοδώρων. 

13) Μεριμνά για την έκδοση των λογιστικών και οικο¬ 
νομικών καταστάσεων, που συνδέονται με το τηρούμενο 
λογιστικό σχέδιο (π.χ. ισολογισμοί και αποτελέσματα 
χρήσης) και ενημερώνει σχετικά τα αρμόδια όργανα του 
Νομικού Προσώπου, με βάση τις ισχύουσες διαδικασίες. 

14) Παρέχει κάθε είδους πληροφόρηση προς τα αρ¬ 
μόδια όργανα για την εξέλιξη των λογιστικών μεγεθών 
του Νομικού Προσώπου. 

15) Μεριμνά για την παροχή κάθε είδους στοιχείων, 
που ζητούνται από Δημόσιες και Ελεγκτικές Υπηρεσίες, 
σύμφωνα με τις διαδικασίες που ισχύουν εκάστοτε. 

16) Τηρεί ειδικά συστήματα λογιστικής και οικονομι¬ 
κής διαχείρισης προγραμμάτων και έργων, στα οποία 
συμμετέχει το Νομικό Πρόσωπο και χρηματοδοτούνται 
από το Πρόγραμμα Δημοσίων Επενδύσεων, από ευρω¬ 
παϊκούς και από διεθνείς πόρους. 

17) Τηρεί αρχείο παραστατικών διαχείρισης των προ¬ 
ηγουμένων προγραμμάτων και έργων, σύμφωνα με τα 
προβλεπόμενα στους ειδικούς κανονισμούς των φορέων, 
από τους οποίους προέρχεται η σχετική χρηματοδό- 
τηση. 

18) Μεριμνά για την ετοιμασία των περιοδικών οικονο¬ 
μικών αναφορών, που σχετίζονται με την πρόοδο των 
προηγουμένων προγραμμάτων και έργων. 

19) Τηρεί το αρχείο συμβάσεων για υπηρεσίες, έργα 
και προμήθειες, που αναθέτει το Νομικό Πρόσωπο. Πα- 
ραλαμβάνει και ελέγχει τα κάθε φύσης παραστατικά, 
που απαιτούνται κατά περίπτωση για την πληρωμή των 
οφειλών του Νομικού Προσώπου στους αντίστοιχους 
δικαιούχους και ελέγχει την ύπαρξη των προϋποθέσεων 
για τη διενέργεια πληρωμών, με βάση τις διατάξεις των 
αντιστοίχων συμβάσεων. 

20) Ελέγχει την πρόβλεψη των οφειλών στους αντί¬ 
στοιχους Κωδικούς Αριθμούς του προϋπολογισμού του 
Νομικού Προσώπου και ελέγχει την επάρκεια των αντί¬ 
στοιχων πιστώσεων. 

21) Εκδίδει τα Χρηματικά Εντάλματα Πληρωμής των 
οφειλών του Νομικού Προσώπου και τα αποστέλλει στο 
Ταμείο για πληρωμή. 

22) Μεριμνά για την παραλαβή από τους αντίστοιχους 
προμηθευτές των κάθε είδους υλικών παγίων (μηχανή¬ 
ματα - εξοπλισμός) ή των αναλωσίμων, που απαιτούνται 
για τη λειτουργία του Νομικού Προσώπου. 

23) Μεριμνά για την ενημέρωση των διαχειριστικών 
βιβλίων των αποθηκών με τα εισαγόμενα και εξαγόμενα 
είδη (κατά ποσότητα και αξία) και για την τήρηση των 


διαδικασιών χορήγησης των ειδών, τα οποία βρίσκονται 
στα αποθέματα των αποθηκών του Νομικού Προσώπου. 

24) Παρακολουθεί τα αποθέματα των αποθηκών και 
διατυπώνει εισηγήσεις για την ανάγκη ανανέωσής τους. 
Συνεργάζεται σχετικά με τις υπηρεσίες που κάνουν χρή¬ 
ση των υλικών των αποθηκών. 

25) Τηρεί το αρχείο των παγίων κινητών περιουσιακών 
στοιχείων του Νομικού Προσώπου (μηχανήματα, οχήμα¬ 
τα, συσκευές, εξοπλισμός, κλπ.) και παρακολουθεί την 
κατανομή τους στις υπηρεσίες του. 

26) Μεριμνά για την τήρηση των διαδικασιών των 
περιοδικών απογραφών των κάθε είδους υλικών και 
εξοπλισμού του Νομικού Προσώπου. 

27) Συγκεντρώνει τα στοιχεία μεταβολών και των αντί¬ 
στοιχων καταβληθέντων παροχών ή καταλογισθέντων 
ποσών στο προσωπικό του Νομικού Προσώπου, τα οποία 
έχουν επίδραση στη διαμόρφωση των αμοιβών του και 
μεριμνά για την έκδοση των μισθολογικών καταστάσεων 
και την πληρωμή των αμοιβών. 

28) Μεριμνά για την έκδοση βεβαιώσεων καταβλη- 
θεισών αμοιβών προς το προσωπικό του Νομικού Προ¬ 
σώπου και για τον υπολογισμό και την απόδοση προς 
τα ασφαλιστικά ταμεία των αντιστοίχων ασφαλιστικών 
εισφορών. 

Αρμοδιότητες σε θέματα προμηθειών υλικών - εξο¬ 
πλισμού - υπηρεσιών 

29) Σχεδιάζει τις εσωτερικές διαδικασίες για την κα¬ 
τάρτιση του προγράμματος απαιτουμένων προμηθειών 
και υπηρεσιών του Νομικού Προσώπου (εκτός του πε¬ 
δίου του Ν. 3316/2005), συγκεντρώνει τις αιτήσεις των 
υπηρεσιών, εξετάζει την σκοπιμότητα αυτών, διαμορ¬ 
φώνει περιοδικά προγράμματα για την προμήθεια κάθε 
είδους υλικών, εξοπλισμού και υπηρεσιών (ανταλλακτικά, 
λιπαντικά, καύσιμα, μηχανήματα, εργαλεία, έπιπλα, είδη 
γραφείου, μισθώσεις μεταφορικών μέσων, ασφαλίσεις, 
κλπ.) και εισηγείται για έγκριση στα αρμόδια όργανα. 

30) Διενεργεί έρευνες αγοράς για την τεκμηρίωση της 
διαθεσιμότητας των ειδών ή των υπηρεσιών που ενδια¬ 
φέρουν το Νομικό Πρόσωπο και για τη λήψη στοιχείων 
τιμών προμήθειας ή υπηρεσίας. 

31) Διενεργεί τις διαδικασίες για την ανάθεση των 
προμηθειών και των συμβάσεων παροχής υπηρεσιών, 
ήτοι μεριμνά για την κατάρτιση των προδιαγραφών, 
σε συνεργασία με τα αρμόδια γραφεία του Νομικού 
Προσώπου, καταρτίζει το σχέδιο της διακήρυξης, των 
συμβάσεων και όλων των Αποφάσεων και εισηγείται 
τη συγκρότηση όλων των επιτροπών που απαιτούνται 
(διενέργειας διαγωνισμών, αξιολόγησης των προσφορών 
και παραλαβής των ειδών). Επιπλέον παρακολουθεί τη 
λειτουργία τους και γενικά μεριμνά για όλα τα ζητή¬ 
ματα, που αφορούν την εκτέλεση κάθε προμήθειας ή 
υπηρεσίας μέχρι και την οριστική παραλαβή της, σύμ¬ 
φωνα με τις ισχύουσες διατάξεις. 

32) Μεριμνά για την τήρηση των διαδικασιών χαρακτη¬ 
ρισμού υλικών και εξοπλισμού ως αχρήστων ή ως υλικών 
που πλεονάζουν και τηρεί τις διαδικασίες καταστροφής, 
απομάκρυνσης ή εκποίησης των υλικών αυτών. 

33) Τηρεί τα πληροφοριακά αρχεία και έγγραφα των 
συμβάσεων προμηθειών και υπηρεσιών (αρχείο προμη- 
θευομένων ειδών, αρχείο προμηθευτών, αρχείο φακέλων 
προμηθειών). 

Αρμοδιότητες σε θέματα εσόδων και περιουσίας 

34) Παρακολουθεί και μεριμνά για την τήρηση όλων 
των οικονομικών δοσοληψιών, που σχετίζονται με τη λει¬ 
τουργία της παροχής υπηρεσιών του Νομικού Προσώ¬ 
που μέσω των διοικητικών ενοτήτων του (καλλιτεχνική 
εκπαίδευση, αθλητικές δραστηριότητες, κ.λπ.). 

35) Τηρεί τις διαδικασίες που σχετίζονται με την απο¬ 
δοχή και την αξιοποίηση των δωρεών και των κληροδο¬ 
τημάτων προς το Νομικό Πρόσωπο, σύμφωνα με τους 
αντιστοίχους όρους. 

36) Τηρεί τα αρχεία της ακίνητης περιουσίας του Νο¬ 
μικού Προσώπου σε ηλεκτρονική και φυσική μορφή (φά¬ 
κελοι με στοιχεία περιγραφικά, ιδιοκτησιακά έγγραφα). 

37) Μεριμνά για τη διερεύνηση μεθόδων αξιοποίησης 
της ανωτέρω ακίνητης περιουσίας και διατυπώνει σχε¬ 
τικές εισηγήσεις προς τα αρμόδια όργανα. 

38) Μεριμνά για την προώθηση της αξιοποίησης της 
ανωτέρω ακίνητης περιουσίας, σύμφωνα με τις σχετικές 
αποφάσεις του Νομικού Προσώπου, καθώς και για τη 
διαχείριση της εκμετάλλευσης της ακίνητης περιουσίας 
(π.χ. κατάρτιση συμβάσεων μισθώσεων, μέριμνα είσπρα¬ 
ξης μισθωμάτων, κ.λπ.). 

Αρμοδιότητες Ταμείου 

Η ταμειακή διαχείριση του Νομικού Προσώπου θα δι¬ 
εξάγεται από την ταμειακή υπηρεσία του Δήμου Λου¬ 
τρακιού - Αγίων Θεοδώρων. 

2.4 Αρμοδιότητες Γραφείου Προγραμματισμού και 
Οργάνωσης 

1) Μεριμνά για τη διενέργεια ερευνών για τις ανάγκες 
των δημοτών σε σχέση με την αποστολή του Νομικού 
Προσώπου και συγκεντρώνει και τεκμηριώνει προτά¬ 
σεις για επεμβάσεις (έργα, ενέργειες, προγράμματα), 
τα οποία θα ικανοποιούν τις σχετικές ανάγκες των 
δημοτών. 

2) Συγκεντρώνει προτάσεις και εισηγείται την εφαρ¬ 
μογή προγραμμάτων και δράσεων, τα οποία αποσκο¬ 
πούν στην επίτευξη της αποστολής και των στόχων του 
Νομικού Προσώπου. 

3) Συνεργάζεται με τις αρμόδιες υπηρεσίες και συ¬ 
ντάσσει προτάσεις, οι οποίες αφορούν την εφαρμογή 
προγραμμάτων, προς εξασφάλιση και διαρκή βελτίωση 
των τεχνικών και κοινωνικών υποδομών του Νομικού 
Προσώπου. 

4) Διερευνά και ενημερώνει τα όργανα και τις υπη¬ 
ρεσίες του Νομικού Προσώπου για τις πιθανές πηγές 
χρηματοδότησης των προγραμμάτων δράσης του (προ¬ 
γράμματα συγχρηματοδοτούμενα από την Ευρωπαϊκή 
Ένωση, εθνικά προγράμματα, κ.λπ.). 

5) Υποστηρίζει τα όργανα διοίκησης και τις υπηρεσίες 
του Νομικού Προσώπου κατά τη σύνταξη, παρακολού¬ 
θηση και αξιολόγηση επιχειρησιακών προγραμμάτων 
και προγραμμάτων δράσης. 

6) Μεριμνά για τη διενέργεια των διαδικασιών ένταξης 
έργων και δράσεων του Νομικού Προσώπου σε προ¬ 
γράμματα συγχρηματοδότησης, για την παρακολούθη¬ 
ση της υλοποίησής τους και για τη σχετική ενημέρωση 
των αρμοδίων αρχών, σε συνεργασία με τις αρμόδιες 
υπηρεσίες. 

7) Υποστηρίζει τη σύναψη και παρακολουθεί την πρό¬ 
οδο των προγραμματικών και άλλων συμβάσεων, που 
συνάπτονται μεταξύ του Νομικού Προσώπου και άλλων 
φορέων για την υλοποίηση έργων, ενεργειών και προ¬ 
γραμμάτων. Επίσης συντονίζει τις σχέσεις του Νομικού 
Προσώπου με άλλους δημόσιους φορείς. 


8) Εισηγείται και παρακολουθεί την υλοποίηση προ¬ 
γραμμάτων, έργων και δράσεων για την βελτίωση της 
οργάνωσης του Νομικού Προσώπου, με στόχο τη βελτί¬ 
ωση της αποδοτικότητας και της αποτελεσματικότητάς 
του. 

9) Μεριμνά για την εγκατάσταση και τήρηση συστη¬ 
μάτων διασφάλισης ποιότητας των επί μέρους λειτουρ¬ 
γιών του Νομικού Προσώπου. 

10) Μεριμνά για την εγκατάσταση και τήρηση του 
συστήματος διασφάλισης της διαχειριστικής επάρκειας 
του Νομικού Προσώπου, όσον αφορά τον σχεδίασμά και 
την παραγωγή δράσεων και υπηρεσιών. 

11) Μεριμνά για την εκπόνηση των κάθε είδους κανο¬ 
νισμών του Νομικού Προσώπου, σε συνεργασία με τις 
αρμόδιες υπηρεσίες. 

12) Παρακολουθεί την τήρηση και σχεδιάζει και ει- 
σηγείται τις τυχόν επικαιροποιήσεις της οργανωτικής 
δομής και γενικότερα των διατάξεων του Οργανισμού 
Εσωτερικής Υπηρεσίας του Νομικού Προσώπου. 

13) Μεριμνά για τον προσδιορισμό των αναγκαίων 
θέσεων εργασίας και τον αριθμό του προσωπικού ανά 
θέση εργασίας και οργανωτική μονάδα του Νομικού 
Προσώπου και συνεργάζεται με τα Γραφεία Διοικητικής 
και Οικονομικής Υποστήριξης για τον προγραμματισμό 
της κάλυψης των θέσεων (με νέα στελέχη ή ανακατα¬ 
νομή των υφισταμένων στελεχών του). 

14) Μεριμνά για τη δημιουργία και τη συνεχή ενη¬ 
μέρωση της ιστοσελίδας του Νομικού Προσώπου, σε 
συνεργασία με το Γ ραφείο Διοίκησης, Επικοινωνίας και 
Δημοσίων Σχέσεων. 

Αρθρο 3 

Αρμοδιότητες Αυτοτελούς Τμήματος Πολιτισμού, 
Αθλητισμού και Περιβάλλοντος 

Το Αυτοτελές Τμήμα Πολιτισμού, Αθλητισμού και 
Περιβάλλοντος είναι αρμόδιο για τον σχεδίασμά και 
την αποτελεσματική εφαρμογή των πολιτιστικών και 
αθλητικών δραστηριοτήτων και προγραμμάτων περι¬ 
βάλλοντος, σε συνεργασία με την αρμόδια υπηρεσία 
του Δήμου Λουτρακιού - Αγίων Θεοδώρων. 

Επίσης είναι αρμόδιο για τη λειτουργία των αποκε¬ 
ντρωμένων παραρτημάτων, τα οποία υπάγονται διοι¬ 
κητικά σ’ αυτό. 

3.1 Αρμοδιότητες Γραφείου Διοικητικής και Γραμμα¬ 
τειακής Υποστήριξης 

Το Γ ραφείο Διοικητικής και Γ ραμματειακής Υποστήρι¬ 
ξης παρέχει γραμματειακή υποστήριξη προς το Αυτοτε¬ 
λές Τμήμα Πολιτισμού, Αθλητισμού και Περιβάλλοντος 
και τα γραφεία του. 

Ειδικότερα: 

1) Τηρεί συγκεντρωτικά στοιχεία για τη λειτουργία 
όλων των διοικητικών ενοτήτων του Τμήματος. 

2) Υποδέχεται, καταχωρεί και κατανέμει στα διάφο¬ 
ρα Γραφεία του Τμήματος τις υποβληθείσες αιτήσεις 
εγγραφής ή διαγραφής μελών και παράλληλα τηρεί τα 
σχετικά αρχεία. 

3) Παρακολουθεί την τακτοποίηση των οικονομικών 
συμμετοχών μηνιαίως και ενημερώνει τα μέλη που κα¬ 
θυστερούν την πληρωμή τους. 

4) Μεριμνά για τη φύλαξη, την καθαριότητα και την 
ευπρεπή εμφάνιση των πολιτιστικών και αθλητικών 
εγκαταστάσεων και του εξοπλισμού τους. 

3.2 Αρμοδιότητες Γραφείου Πολιτιστικών Δραστηρι¬ 
οτήτων 

Το Γραφείο Πολιτιστικών Δραστηριοτήτων είναι 
υπεύθυνο για το σχεδίασμά και την αποτελεσματική 
εφαρμογή των προγραμμάτων των πολιτιστικών δρα¬ 
στηριοτήτων του Νομικού Προσώπου, σε συνεργασία με 
την αρμόδια υπηρεσία του Δήμου Λουτρακιού - Αγίων 
Θεοδώρων και παρακολουθεί την λειτουργία όλων των 
πολιτιστικών παραρτημάτων, τα οποία ανήκουν διοικη¬ 
τικά στο Αυτοτελές Τμήμα. 

Αρμοδιότητες Τομέα Βιβλιοθήκης 

1) Φροντίζει για την αποτελεσματική και αποδοτική 
λειτουργία της Βιβλιοθήκης, σύμφωνα με τις αρχές, τις 
μεθόδους και τις προόδους της βιβλιοθηκονομίας. Πα¬ 
ρέχει υπηρεσίες δανειστικής βιβλιοθήκης και οργανώνει 
ειδικά κέντρα πληροφόρησης. 

2) Παρακολουθεί τις νέες εκδόσεις και τις ανάγκες του 
αναγνωστικού κοινού και μεριμνά για τον εμπλουτισμό 
των συλλογών των βιβλιοθηκών με πάσης φύσεως έντυ¬ 
πο υλικό, βιβλία, εφημερίδες, περιοδικά, αφίσες και χάρ¬ 
τες, μέσω αγορών, ανταλλαγών πολλαπλών αντιτύπων 
με άλλες βιβλιοθήκες ή ιδρύματα, καθώς και δωρεών. 

3) Φροντίζει για την περιγραφική και θεματική κατα- 
λογογράφηση, ευρετηρίαση, καθώς και ταξινόμηση ή 
αναταξινόμηση του έντυπου και μη υλικού όλων των 
βιβλιοθηκών, σύμφωνα με τους διεθνείς κανόνες. 

4) Φροντίζει για τη συντήρηση, βιβλιοδέτηση και δια¬ 
φύλαξη των εντύπων και των συλλογών των βιβλιοθη¬ 
κών, για την απόσυρση του φθαρμένου υλικού και την 
ενημέρωση των καταλόγων. 

5) Παρακολουθεί τις συνδρομές των βιβλιοθηκών σε 
εφημερίδες και περιοδικά και εισηγείται την αγορά νέων 
τίτλων. Φροντίζει για την ταξινόμηση των νέων τίτλων, 
την ενημέρωση των καταλόγων και τη βιβλιοδέτηση 
των νέων τόμων. 

6) Φροντίζει για την κατάρτιση βιβλιογραφιών, τον 
εντοπισμό και την απόκτηση σπανίων βιβλίων ή εντύπων, 
τον εμπλουτισμό των βιβλιοθηκών με διαφάνειες, μικρο- 
φίλμς, δίσκους, κασέτες, ΘΘ, Θϋ - ΒΟΜ, ϋνϋ, καθώς και 
με οπτικοακουστικό, ηλεκτρονικό και κάθε είδους υλικό, 
συναφές προς τους στόχους τους. 

7) Μεριμνά για τη μικροφωτογράφιση και ψηφιοποί- 
ηση των ημερήσιων τοπικών εφημερίδων, των σπάνιων 
εκδόσεων και του πολύτιμου αρχειακού υλικού. 

8) Φροντίζει για την προβολή του έργου και των δυνα¬ 
τοτήτων των βιβλιοθηκών, καθώς και για τη δημιουργία 
ευρύτερου αναγνωστικού κοινού. 

9) Μεριμνά για την έκδοση καταλόγων, ειδικών βιβλι¬ 
ογραφικών ή βιβλιογραφικών δελτίων της συλλογής 
των βιβλιοθηκών, σε όποια μορφή κριθεί χρήσιμο, προ- 
κειμένου να εξασφαλίζεται η ευχερής πρόσβαση των 
χρηστών της βιβλιοθήκης στη συλλογή της. 

10) Μεριμνά για την παροχή εξ’ αποστάσεως υπηρε¬ 
σιών και την ενδυνάμωση της αναγνωστικής συνήθειας 
στα παιδιά από μικρή ηλικία. 

11) Εκπονεί προγράμματα και διοργανώνει εκδηλώσεις 
(εκθέσεις έντυπου και μη υλικού, συζητήσεις, διαλέξεις, 
σεμινάρια, κ.λπ.), με στόχο τη μόρφωση, την ενημέρωση 
και την ψυχαγωγία των δημοτών. 

12) Συνεργάζεται με βιβλιοθήκες, ιδρύματα, οργανι¬ 
σμούς, σχολεία και άλλους φορείς, που ασχολούνται 
με το βιβλίο και τον πολιτισμό. 

13) Μεριμνά για την περιοδική απογραφή του υλικού 
των βιβλιοθηκών. 


14) Μεριμνά για την εξυπηρέτηση Ατόμων με Ειδικές 
Ανάγκες, μορφωτικών μειονοτήτων, μεταναστών, καθώς 
και οικοδέσμιων αναγνωστών. 

Αρμοδιότητες Τομέα Αρχείων και Μουσείων 

1) Μεριμνά για τη διαφύλαξη και ανάδειξη της πολιτι¬ 
στικής κληρονομιάς της περιοχής του Δήμου Λουτρα¬ 
κιού - Αγίων Θεοδώρων. 

2) Συγκεντρώνει, διατηρεί, προβάλει και αναδεικνύει 
την τοπική ιστορία, τον τοπικό τύπο, το τοπικό ιστορικό 
αρχείο, μέσω του τοπικού δημοτικού αρχείου και λοιπών 
ειδικών συλλογών. 

3) Φροντίζει για τη διάσωση και συγκέντρωση όλων 
των δημοτικών εγγράφων ή χειρογράφων, που παράγο- 
νται ή αναφέρονται στην πολιτική, οικονομική και διοι¬ 
κητική δραστηριότητα του Δήμου Λουτρακιού - Αγίων 
Θεοδώρων και της τοπικής κοινωνίας γενικότερα. 

4) Μεριμνά για τη συντήρηση, καταγραφή, ευρετηρία¬ 
ση, ταξινόμηση και μικροφωτογράφηση ή ψηφιοποίηση 
των παραπάνω αρχείων, ώστε η διάθεσή τους να εξυπη¬ 
ρετεί το ευρύ κοινό αλλά και τη λειτουργία και τα προ¬ 
γράμματα του Δήμου Λουτρακιού - Αγίων Θεοδώρων. 

5) Οργανώνει και διαθέτει τυχόν ειδικά αρχεία, που 
έχουν ιδιαίτερη ιστορική αξία για το τοπικό κοινό, ώστε 
να αξιοποιούνται για τη μελέτη και την έρευνα. 

6) Ασχολείται με την έρευνα και συγκέντρωση βιβλι¬ 
ακού και άλλου υλικού, με έργα τέχνης, κειμήλια, άλλα 
άυλα και υλικά αντικείμενα, αποδείξεις της τοπικής 
ζωής, καθώς και με τα ήθη και έθιμα του Δήμου Λου¬ 
τρακιού - Αγίων θεοδώρων και της μείζονος περιοχής 
του, από άποψη ιστορική, αρχαιολογική, φιλολογική, 
αρχιτεκτονική, κοινωνική, οικονομική, κ.λπ. 

7) Εμπλουτίζει την αρχειακή συλλογή με την αγορά 
ή την αποδοχή δωρεάς αρχειακού υλικού από τους 
κατόχους του, καθώς και ομοιότυπων αρχειακού υλικού, 
που βρίσκονται σε διάφορους φορείς. 

8) Συνεργάζεται με όλους τους τοπικούς φορείς για 
την εύρεση και την διάσωση αρχειακού υλικού. 

9) Αξιοποιεί και συγκεντρώνει υλικό από ιδιωτικά αρ¬ 
χειακά ιδρύματα και συλλέκτες και συνεργάζεται μαζί 
τους, ώστε να μπορεί να αξιοποιηθεί και αυτό το υλικό. 

10) Εκδίδει δημοσιεύματα, που εξυπηρετούν τη γνώση 
των ιστορικών πηγών της τοπικής κοινωνίας. 

11) Συμμετέχει σε σχετικά ερευνητικά προγράμματα, 
σε συνεργασία με άλλους επιστημονικούς φορείς. 

12) Οργανώνει την έκθεση των αρχείων σε κατάλλη¬ 
λους χώρους και την προβολή τους για την προσέγγιση 
επισκεπτών. 

13) Φροντίζει για την καταλογογράφηση, ταξινόμηση, 
συντήρηση και διαφύλαξη των εντύπων και των άλλων 
συλλογών του, καθώς και για τη μηχανοργάνωση των 
καταλόγων του. 

14) Προωθεί την επιστημονική έρευνα σε θέματα τοπι¬ 
κής ιστορίας και διοργανώνει ειδικά συνέδρια, ημερίδες, 
διαλέξεις, κλπ. 

15) Φροντίζει για την ψηφιοποίηση των ανωτέρω αρ¬ 
χείων. 

16) Φροντίζει για την αποτελεσματική λειτουργία το¬ 
πικών Μουσείων, όπως το Λαογραφικό Μουσείο. 

17) Μεριμνά για τη διασφάλιση των εκθεμάτων των 
μουσείων, καθώς και για τη συντήρηση, αποκατάσταση 
και επισκευή πιθανών φθορών τους. 

18) Μελετά, εισηγείται και προωθεί τον εμπλουτισμό 
των μουσείων, σε συνεργασία με άλλους συναιρείς ορ¬ 
γανισμούς. 

19) Μεριμνά για την τήρηση ειδικών μητρώων των 
συλλογών των μουσείων. 

20) Έχει την ευθύνη για τη μεταφορά, εγκατάσταση 
και τοποθέτηση των εκθεμάτων, καθώς και για την καλή 
λειτουργία όλων των εγκαταστάσεων των μουσείων. 

21) Διοργανώνει, σε συνεργασία με τους τοπικούς 
φορείς, εκδηλώσεις προβολής της πολιτιστικής κλη¬ 
ρονομιάς της πόλης. 

22) Συνεργάζεται με τη σχολική κοινότητα, διοργανώ- 
νοντας εκδηλώσεις και επισκέψεις, που προάγουν την 
εκπαιδευτική διαδικασία. 

23) Μεριμνά για τη λειτουργία υποτομέα Αρχαιοτήτων, 
Ιστορίας και Διαπολιτισμικής Συνεργασίας, καθώς και 
εκμάθησης Αρχαίων Ελληνικών και Ελληνικής Γλώσσας. 

Αρμοδιότητες Τομέα Καλλιτεχνικής Εκπαίδευσης (χο¬ 
ρός, εικαστικά, τέχνες, θέατρο, κ.λπ.) 

Τα αντικείμενα της καλλιτεχνικής εκπαίδευσης περι¬ 
λαμβάνουν δραστηριότητες κυρίως στους παρακάτω 
υποτομείς: 

Α) Χορός 

1) Φροντίζει για τη δημιουργία τμημάτων και τη δι¬ 
δασκαλία παραδοσιακών ελληνικών - ξένων - σύγχρο¬ 
νων χορών, τζαζ, ρυθμικής γυμναστικής, μπαλέτου και 
μαζορετών. 

2) Συνεργάζεται με τον Τομέα Πολιτιστικών Εκδηλώσε¬ 
ων, με σκοπό τη διοργάνωση παραστάσεων και λοιπών 
εκδηλώσεων. 

Β) Θέατρο - Κινηματογράφος - Φωτογραφία 

1) Έχει την ευθύνη της λειτουργίας Θεάτρου, με 
δραστηριότητες όπως παιδική σκηνή, επαγγελματική 
παιδική σκηνή, ερασιτεχνικό θεατρικό εργαστήρι εφή¬ 
βων - ενηλίκων, θέατρο σκιών, κουκλοθέατρο, παραγωγή 
ή συμπαραγωγή θεατρικών παραστάσεων και επιμορ¬ 
φωτικές θεατρικές δραστηριότητες. 

2) Έχει την ευθύνη της λειτουργίας Κινηματογράφου, 
με δραστηριότητες όπως πειραματικό εργαστήρι - κι¬ 
νηματογράφος - νίάοο, χειμερινός - θερινός κινηματο¬ 
γράφος, κινηματογραφικό εργαστήρι και παραγωγή ή 
συμπαραγωγή κινηματογραφικών έργων. 

3) Έχει την ευθύνη της διδασκαλίας της τέχνης της 
φωτογραφίας. 

4) Διοργανώνει θεατρικές και κινηματογραφικές πα¬ 
ραστάσεις, σε συνεργασία με τον Τομέα Πολιτιστικών 
Εκδηλώσεων. 

Γ) Εικαστικές Τέχνες 

1) Φροντίζει για τη δημιουργία τμημάτων και την πα¬ 
ράδοση μαθημάτων ζωγραφικής, γλυπτικής, χαρακτικής, 
κοσμητικής και λοιπών εικαστικών τεχνών. 

2) Μεριμνά για τη διοργάνωση σχετικών εκθέσεων 
με τα έργα των μαθητών, σε συνεργασία με τον Τομέα 
Πολιτιστικών Εκδηλώσεων. 

Δ) Εφαρμοσμένες Τέχνες 

1) Φροντίζει για τη δημιουργία τμημάτων και τη δι¬ 
δασκαλία υφαντικής - παραδοσιακού κεντήματος, σκη¬ 
νογραφίας - ενδυματολογίας, γραφικών τεχνών - τε¬ 
χνών βιβλίων, ψηφιδωτών - μικτών υλικών, αγιογραφίας, 
μαρμαροτεχνίας, κεραμικής, ξυλογλυπτικής και λοιπών 
τεχνών. 

2) Μεριμνά για τη διοργάνωση σχετικών εκθέσεων 
με τα έργα των μαθητών, σε συνεργασία με τον Τομέα 
Πολιτιστικών Εκδηλώσεων. 


Αρμοδιότητες Τομέα Μουσικής Σχολής, Φιλαρμονικής 
και Χορωδίας 

1) Επιμελείται της λειτουργίας της Μουσικής Σχολής, 
της Φιλαρμονικής και της Χορωδίας. 

2) Μεριμνά για τη σύσταση και λειτουργία τμημάτων 
Μουσικής Παιδείας (πιάνο, βιολί, βιολοντσέλο, κιθάρα, 
τραγούδι, κρουστά, ηλεκτρικά κιθάρα, ηλεκτρικό μπά¬ 
σο, ντραμς, αρμόνιο, μοντέρνο τραγούδι, μπουζούκι, 
ταμπουράς, τζουράς, κλαρινέτο, φλάουτο, σαξόφωνο, 
τρομπέτα, κόρνο, τρομπόνι, σολφέζ, θεωρία, αρμονία, 
ιστορία, μορφολογία, μουσική δωματίου). 

3) Μεριμνά για την εκπαίδευση, κατάρτιση και εμφά¬ 
νιση της Χορωδίας. 

4) Μεριμνά για τη σύσταση, εκπαίδευση, κατάρτιση 
και εμφάνιση της Φιλαρμονικής. 

5) Συνεργάζεται με τον Τομέα Πολιτιστικών Εκδηλώ¬ 
σεων, για την διοργάνωση μουσικών εκδηλώσεων. 

6) Διοργανώνει δραστηριότητες και εκδηλώσεις, οι 
οποίες προάγουν τη μουσική εκπαιδευτική διαδικασία. 

7) Παρακολουθεί τις επιδόσεις των μαθητών και ενη¬ 
μερώνει τους γονείς για την πορεία τους. 

Αρμοδιότητες Τομέα Πολιτιστικών Εκδηλώσεων 

1) Σχεδιάζει και εισηγείται προγράμματα πολιτιστικών 
και καλλιτεχνικών δραστηριοτήτων, τα οποία απευθύ¬ 
νονται σ' όλες τις κατηγορίες των δημοτών, σε συνερ¬ 
γασία με τα Γ ραφεία Προγραμματισμού και Οργάνωσης 
και Διοίκησης, Επικοινωνίας και Δημοσίων Σχέσεων, 
καθώς και την αρμόδια υπηρεσία του Δήμου Λουτρα¬ 
κιού - Αγίων Θεοδώρων. 

2) Στο πλαίσιο των εγκεκριμένων προγραμμάτων, δι- 
οργανώνει κάθε είδους εκδηλώσεις, όπως μουσικές εκ¬ 
δηλώσεις, διαλέξεις, εκθέσεις, θεατρικές παραστάσεις, 
τοπικά φεστιβάλ, κ.λπ. 

3) Έχει την ευθύνη της επεξεργασίας και προετοιμα¬ 
σίας των ανωτέρω εκδηλώσεων από την έρευνα για 
την εξεύρεση των κατάλληλων συντελεστών (π.χ. μου¬ 
σικά συγκροτήματα, θίασοι, κ,λπ.) μέχρι της διαπραγ¬ 
μάτευσης και της εισήγησης των όρων των σχετικών 
συμβάσεων. 

4) Μεριμνά για τον προγραμματισμό και την υλοποί¬ 
ηση κάθε είδους προμηθειών και τεχνικών εργασιών, 
που απαιτούνται για την πραγματοποίηση των ανωτέρω 
εκδηλώσεων. 

5) Έχει την ευθύνη της παρακολούθησης, του συντο¬ 
νισμού και της περαίωσης των ανωτέρω εκδηλώσεων, 
μέχρι και την καταβολή των οικονομικών υποχρεώσεων 
προς τους συντελεστές τους. 

6) Μετά την ολοκλήρωση της κάθε εκδήλωσης, έχει 
την ευθύνη της υποβολής στον Προϊστάμενο του Αυτο¬ 
τελούς Τμήματος απολογιστικής αναφοράς, με όλα τα 
οικονομικά και λοιπά στοιχεία της εκδήλωσης. 

3.3 Αρμοδιότητες Γραφείου Αθλητικών Δραστηριο¬ 
τήτων 

Το Γραφείο Αθλητικών Δραστηριοτήτων είναι υπεύ¬ 
θυνο για τη λειτουργία των αθλητικών εγκαταστάσεων, 
τον σχεδίασμά και την αποτελεσματική εφαρμογή των 
προγραμμάτων των αθλητικών δραστηριοτήτων του 
Νομικού Προσώπου, σε συνεργασία με την αρμόδια 
υπηρεσία του Δήμου Λουτρακιού - Αγίων Θεοδώρων 
και επιπλέον παρακολουθεί τη λειτουργία όλων των 
αθλητικών παραρτημάτων, τα οποία ανήκουν διοικητικά 
στο Αυτοτελές Τμήμα. 

Αρμοδιότητες Τομέα Λειτουργίας Αθλητικών Εγκα¬ 
ταστάσεων 

1) Επιβλέπει και επιμελείται της κανονικής λειτουργίας 
των αθλητικών εγκαταστάσεων (κλειστά γυμναστήρια, 
ανοικτά γυμναστήρια, χώροι άθλησης, κ.λπ.), σύμφωνα 
με τα εγκεκριμένα προγράμματα λειτουργίας τους. 

2) Μεριμνά για τη φύλαξη, την καθαριότητα και την 
ευπρεπή εμφάνιση των αθλητικών εγκαταστάσεων και 
του εξοπλισμού τους. 

3) Προσδιορίζει τις ανάγκες των αθλητικών εγκατα¬ 
στάσεων σε εργασίες συντήρησης και αποκατάστασης 
βλαβών και ενημερώνει το Γραφείο Τεχνικής Υποστήρι¬ 
ξης για την υλοποίηση των σχετικών εργασιών. 

4) Ελέγχει και επιμελείται της καλής λειτουργίας των 
οργάνων γυμναστικής, των ηχητικών συστημάτων και 
των εν γένει φορητών ή σταθερών εξαρτημάτων, που 
χρησιμοποιούνται στους χώρους άθλησης. 

5) Προετοιμάζει τις εγκαταστάσεις για τη διεξαγωγή 
αθλητικών γεγονότων, με την τοποθέτηση και επίβλεψη 
λειτουργίας του αντίστοιχου για το κάθε άθλημα και 
εκδήλωση εξοπλισμού. 

6) Προσδιορίζει τις προμήθειες των υλικών, που είναι 
αναγκαία για τη λειτουργία των αθλητικών εγκαταστά¬ 
σεων και εισηγείται για την προμήθειά τους. 

7) Διατηρεί αποθήκη υλικών και εξοπλισμού και κατα¬ 
νέμει στους χώρους άθλησης το αναγκαίο υλικό. 

8) Στο πλαίσιο άσκησης των ανωτέρων αρμοδιοτήτων 
λειτουργεί Υποτομέα Υγειονομικής Μέριμνας με ειδικό¬ 
τερες αρμοδιότητες, όπως: 

• Μεριμνά για την εξασφάλιση της υγειονομικής κάλυ¬ 
ψης των αθλουμένων στις εγκαταστάσεις του Νομικού 
Προσώπου, για την αποφυγή ατυχημάτων αλλά και για 
την αντιμετώπιση καταστάσεων σε περιπτώσεις ατυ¬ 
χημάτων. 

• Φροντίζει για την ύπαρξη στις αθλητικές εγκαταστά¬ 
σεις του κατάλληλου εξοπλισμού και μέσων, με σκοπό 
την άμεση παροχή υγειονομικής περίθαλψης στους ευ¬ 
ρισκόμενους στους χώρους άθλησης. 

• Μεριμνά για την αποφυγή ατυχημάτων κατά την 
ώρα της άθλησης των αθλουμένων στις εγκαταστάσεις. 

• Μεριμνά για την παροχή πρώτων βοηθειών περί¬ 
θαλψης και την αντιμετώπιση έκτακτων περιστατικών 
(τραυματισμοί, κακώσεις, κ.λπ.). 

• Παρευρίσκεται σ’ όλες τις αθλητικές διοργανώσεις, 
χάριν της ασφάλειας των αθλουμένων. 

• Μεριμνά για τη συλλογή των ιατρικών βεβαιώσεων 
των αθλουμένων, ως απαραίτητη προϋπόθεση για τη 
συμμετοχή τους στα αθλητικά προγράμματα και τηρεί 
σχετικό ιατρικό αρχείο. 

• Ενημερώνει τους αθλητικούς επιστήμονες για τυχόν 
ιατρικά προβλήματα των αθλουμένων και συμβάλλει 
στην κατάρτιση εξειδικευμένων αθλητικών προγραμμά¬ 
των, που αφορούν την εκγύμναση ιδιαίτερων αθλητικών 
πληθυσμών. 

Αρμοδιότητες Τομέα Αθλητικών Προγραμμάτων και 
Εκδηλώσεων 

1) Σχεδιάζει, συντάσσει, εισηγείται, παρακολουθεί 
και αξιολογεί προγράμματα άθλησης για όλους τους 
πολίτες (παιδιά, Α.Μ.Ε.Α., κ.λπ.), σε συνεργασία με τις 
αρμόδιες υπηρεσίες του Δήμου Λουτρακιού - Αγίων 
Θεοδώρων. 

2) Συντάσσει και εισηγείται τα προγράμματα λειτουρ¬ 
γίας των χώρων άθλησης και του προσωπικού (γυμνα¬ 
στές, κ.λπ.). 


3) Σχεδιάζει και υλοποιεί υποστηρικτικές ενέργειες 
για την προώθηση των προγραμμάτων άθλησης, σε συ¬ 
νεργασία με το Γραφείο Διοίκησης, Επικοινωνίας και 
Δημοσίων Σχέσεων. 

4) Καταρτίζει, εισηγείται και οργανώνει το πρόγραμ¬ 
μα των αθλητικών εκδηλώσεων και δραστηριοτήτων, 
σε συνεργασία με τις αρμόδιες υπηρεσίες του Δήμου 
Λουτρακιού - Αγίων Θεοδώρων, καθώς και τοπικούς και 
κεντρικούς φορείς του εσωτερικού και του εξωτερικού. 

5) Σχεδιάζει, προτείνει, οργανώνει, υλοποιεί και συμ¬ 
μετέχει σε συνέδρια, επιμορφωτικά προγράμματα, σεμι¬ 
νάρια, τουρνουά και κάθε είδους αθλητικές εκδηλώσεις. 

6) Μεριμνά για την κατάρτιση του προϋπολογισμού 
κάθε προγράμματος και εκδήλωσης, επιμελείται της 
εφαρμογής του προϋπολογισμού και συντάσσει τους 
αντίστοιχους απολογισμούς. 

7) Επιμελείται της διοργάνωσης υποδοχής, φιλοξενίας 
και ξενάγησης προσωπικοτήτων, καθώς και αθλητών 
και ομάδων. 

8) Σχεδιάζει, εισηγείται, οργανώνει και αξιοποιεί συ¬ 
νεργασίες με φορείς που προωθούν το αθλητικό πνεύμα 
και τον υγιή τρόπο ζωής. 

9) Συνεργάζεται με συλλόγους καθηγητών και δασκά¬ 
λων, καθώς και συλλόγους γονέων και κηδεμόνων για 
την ανάπτυξη του φίλαθλου πνεύματος και την υποβο¬ 
ήθηση ανάπτυξης του αθλητισμού. 

10) Φροντίζει για την εκπόνηση και την εφαρμογή 
χορηγικών προγραμμάτων των εκδηλώσεων. 

11) Εισηγείται και μεριμνά για την αξιοποίηση των 
αθλητικών εγκαταστάσεων για την ανάπτυξη της επι¬ 
χειρηματικότητας (διαμόρφωση εστιατορίων, κυλικείων, 
τοποθέτηση διαφημιστικών πινακίδων, ενοικίαση εγκα¬ 
ταστάσεων για την οργάνωση εκδηλώσεων, εκθέσεων, 
κ.λπ.). 

3.4 Αρμοδιότητες Γραφείου Περιβαλλοντικής Προ¬ 
στασίας 

Το Γραφείο Περιβαλλοντικής Προστασίας είναι αρ¬ 
μόδιο για τη συμμετοχή με κάθε τρόπο και μέσο στον 
σχεδίασμά και την υλοποίηση έργων για την προστασία 
του περιβάλλοντος. Συγχρόνως συνεργάζεται με τις 
αρμόδιες υπηρεσίες του Δήμου Λουτρακιού - Αγίων 
Θεοδώρων για την εφαρμογή ειδικών προγραμμάτων 
περιβαλλοντικής προστασίας. 

Ειδικότερα: 

1) Συνεργάζεται με τις αρμόδιες υπηρεσίες του Δήμου 
Λουτρακιού - Αγίων Θεοδώρων για την εισήγηση και 
το σχεδίασμά προγραμμάτων και μεθόδων προστασίας, 
φύλαξης και αξιοποίησης των πολιτιστικών και φυσικών 
τοπικών μνημείων (μνημεία, αρχαιολογικοί και ιστορικοί 
χώροι, σπήλαια, ειδικοί χώροι περιβαλλοντικής προ¬ 
στασίας). 

2) Έχει την ευθύνη της υλοποίησης των εγκεκριμένων 
προγραμμάτων για την προστασία, φύλαξη και αξιοποί¬ 
ηση των ανωτέρω πολιτιστικών και φυσικών μνημείων 
της περιοχής του Δήμου Λουτρακιού - Αγίων Θεοδώρων. 

3) Μεριμνά για την προβολή των ανωτέρω πολιτι¬ 
στικών και φυσικών μνημείων της περιοχής του Δήμου 
Λουτρακιού - Αγίων Θεοδώρων και την αύξηση των 
επισκεπτών τους. 

4) Μεριμνά για την αναγκαία συντήρηση και καθαριό¬ 
τητα των ανωτέρω πολιτιστικών και φυσικών μνημείων 
της περιοχής και την προστασία τους από φθορές ή 
άλλους κινδύνους. 

5) Ενημερώνεται συνεχώς για τις δυνατότητες συμ¬ 
μετοχής του Γραφείου σε ειδικά χρηματοδοτούμενα 
προγράμματα περιβαλλοντικής προστασίας, εισηγείται 
τη συμμετοχή του Νομικού Προσώπου σ’ αυτά και συ¬ 
νεργάζεται προς τούτο με το Γραφείο Προγραμματι¬ 
σμού και Οργάνωσης. 

6) Μεριμνά, σε συνεργασία και με το Γραφείο Προ¬ 
γραμματισμού και Οργάνωσης, για την ετοιμασία προ¬ 
τάσεων προς τους αρμόδιους φορείς για την ανάληψη 
από το Νομικό Πρόσωπο της ευθύνης οργάνωσης και 
υλοποίησης των ανωτέρω προγραμμάτων, προωθεί τις 
προτάσεις για έγκρισή τους και μεριμνά για την υπο¬ 
βολή τους. 

7) Οργανώνει την εφαρμογή των ανωτέρω προγραμ¬ 
μάτων, μετά την ανάθεσή τους στο Νομικό Πρόσωπο και 
μεριμνά για την αποτελεσματικότερη και αποδοτικότε¬ 
ρη υλοποίησή τους, εξασφαλίζοντας τους αναγκαίους 
και κατάλληλους ανθρώπινους και τεχνικούς πόρους. 

8) Παρακολουθεί την κατάλληλη υλοποίηση των ανω¬ 
τέρω προγραμμάτων και συντάσσει και υποβάλλει τους 
αναγκαίους απολογισμούς. 

9) Εισηγείται για την ανάπτυξη κάθε μορφής δρα¬ 
στηριότητας, με στόχο την προστασία του αστικού και 
περιαστικού πρασίνου και του φυσικού περιβάλλοντος 
στα όρια του Δήμου Λουτρακιού - Αγίων Θεοδώρων και 
την ευρύτερη περιοχή. 

10) Συνεργάζεται με όμορους Δήμους, συλλόγους, 
φορείς και ομάδες πολιτών, που αναπτύσσουν συναφή 
δραστηριότητα. 

11) Εισηγείται το σχηματισμό εθελοντικών ομάδων 
προστασίας, με σκοπό την προφύλαξη των Γερανείων 
από πυρκαγιές, ιδιαίτερα τους θερινούς μήνες. 

12) Συντονίζει τις εθελοντικές ομάδες, με στόχο την 
προστασία των Γερανείων από έκνομες ενέργειες, οι 
οποίες υποβαθμίζουν ή καταστρέφουν το οικοσύστημα 
και το περιβάλλον. 

13) Συνεργάζεται με το Γ ραφείο Αθλητικών Δραστη¬ 
ριοτήτων για τη διοργάνωση ειδικών προγραμμάτων 
άθλησης, με στόχο οι δημότες και ιδιαίτερα η νεολαία 
να ευαισθητοποιηθούν στο οικοσύστημα των Γ ερανείων. 

14) Συνεργάζεται με τις υπηρεσίες Περιβάλλοντος - 
Καθαριότητας - Πρασίνου του Δήμου Λουτρακιού - Αγί¬ 
ων Θεοδώρων, καθώς και σχολεία, με στόχο την ενημέ¬ 
ρωση και ευαισθητοποίηση των κατοίκων και ιδιαίτερα 
των μαθητών σε θέματα περιβάλλοντος και προστασίας 
του οικοσυστήματος. 

15) Εισηγείται και συντονίζει ομάδες εθελοντισμού, με 
σκοπό την ανάληψη πρωτοβουλιών για την προώθηση 
της περιβαλλοντικής φροντίδας των πράσινων χώρων 
στην περιοχή. 

16) Συνεργάζεται με το Γ ραφείο Διοίκησης, Επικοινωνί¬ 
ας και Δημοσίων Σχέσεων, με σκοπό την προβολή στην 
κοινή γνώμη θεμάτων που σχετίζονται με το περιβάλλον. 

17) Οργανώνει διαλέξεις, ομιλίες, εκδηλώσεις, ενημε¬ 
ρωτικές επισκέψεις και εξορμήσεις, για την ανάπτυξη 
της περιβαλλοντικής συνείδησης των κατοίκων. 

3.5 Αρμοδιότητες Γραφείου Τεχνικής Υποστήριξης 

Το Γραφείο Τεχνικής Υποστήριξης είναι αρμόδιο για 
τη συντήρηση και διατήρηση σε καλή κατάσταση των 
κάθε είδους κτιριακών και ηλεκτρομηχανολογικών εγκα¬ 
ταστάσεων του Νομικού Προσώπου. 


Ειδικότερα: 

1) Συνεργάζεται με τις επιμέρους υπηρεσίες και συ¬ 
γκεντρώνει πληροφορίες και αιτήματα, σχετικά με τις 
ανάγκες συντήρησης και αποκατάστασης βλαβών των 
κτιριακών και ηλεκτρομηχανολογικών εγκαταστάσεων 
του Νομικού Προσώπου. 

2) Μεριμνά για τον προγραμματισμό και την υλοποίη¬ 
ση όλων των εργασιών συντήρησης και αποκατάστασης 
βλαβών των κτιριακών και ηλεκτρομηχανολογικών εγκα¬ 
ταστάσεων του Νομικού Προσώπου (εκπόνηση με προ¬ 
σωπικό του Νομικού Προσώπου ή ανάθεση σε τρίτους). 

3) Μεριμνά για τη συντήρηση και διατήρηση σε καλή 
κατάσταση του οπτικοακουστικού εξοπλισμού του Νομι¬ 
κού Προσώπου, το οποίο προορίζεται για την οργάνωση 
εκδηλώσεων, καθώς και για τη μεταφορά, προετοιμασία 
και εγκατάστασή του στους χώρους των εκδηλώσεων. 

4) Μεριμνά για την τεχνική υποστήριξη των διαφόρων 
εκδηλώσεων, που οργανώνονται τις εγκαταστάσεις του 
Νομικού Προσώπου (κατασκευή υλικοτεχνικής υποδο¬ 
μής, στήσιμο σκηνικών, αποθήκευση υλικών, κ.λπ.). 

5) Επιβλέπει την εκτέλεση των εργασιών, που εκτε- 
λούνται με αυτεπιστασία. Συγκροτεί, οργανώνει και επι¬ 
βλέπει τα συνεργεία του Νομικού Προσώπου. 

6) Επιβλέπει την εκτέλεση των εργασιών που ανα¬ 
τίθενται σε τρίτους και μεριμνά για τις διαδικασίες 
παραλαβής τους. 

7) Μεριμνά για το σωστό χειρισμό και την αξιοποίηση 
των εργαλείων και όλου του τεχνικού εξοπλισμού. 

8) Συγκροτεί, οργανώνει και διοικεί συνεργεία αμέσου 
επέμβασης, σε περιπτώσεις επειγόντων περιστατικών 
εκτός προγράμματος. 

Άρθρο 4 

Διοίκηση - Εποπτεία - Συντονισμός 

1) Το Νομικό Πρόσωπο διοικείται από Διοικητικό Συμ¬ 
βούλιο, που ορίζεται από το Δημοτικό Συμβούλιο του 
Δήμου Λουτρακιού - Αγίων Θεοδώρων, αποτελούμενο 
από έντεκα (11) μέλη, ως ακολούθως: 

• Ο Δήμαρχος, ως Πρόεδρος του Διοικητικού Συμβου¬ 
λίου, ή ένας (1) Δημοτικός Σύμβουλος από την πλειοψη- 
φία του Δημοτικού Συμβουλίου, 

• Δύο (2) Δημοτικοί Σύμβουλοι από την πλειοψηφία 
του Δημοτικού Συμβουλίου, 

• Δύο (2) Δημοτικοί Σύμβουλοι, που ορίζονται από τη 
μειοψηφία του Δημοτικού Συμβουλίου, 

• Πέντε (5) δημότες ή κάτοικοι που είναι χρήστες των 
υπηρεσιών του Νομικού Προσώπου ή έχουν ανάλογη 
επαγγελματική ή κοινωνική δράση ή ειδικές γνώσεις 
σχετικές με το σκοπό του Νομικού Προσώπου και 

• Ένας (1) εκπρόσωπος των εργαζομένων του Νομι¬ 
κού Προσώπου, ο οποίος προτείνεται από τη γενική 
συνέλευση των τακτικών υπαλλήλων, εφόσον αυτό απα¬ 
σχολεί περισσότερους από δέκα (10) εργαζόμενους. Σε 
διαφορετική περίπτωση θα αυξάνεται ο αριθμός των 
δημοτών σε έξι (6). 

2) Των υπηρεσιών του Νομικού Προσώπου προΐστα- 
ται ο Πρόεδρος του Διοικητικού Συμβουλίου, ο οποίος 
εποπτεύει και ελέγχει τις υπηρεσίες, έτσι ώστε να εξα¬ 
σφαλίζεται με αποδοτικό τρόπο η αποτελεσματικότητα 
στην επίτευξη των περιοδικών στόχων και προγραμμά¬ 
των, που αποφασίζονται από το Διοικητικό Συμβούλιο. 
Σε περίπτωση απουσίας ή κωλύματος του Προέδρου, 
αυτός αναπληρώνεται από τον Αντιπρόεδρο του Διοι¬ 
κητικού Συμβουλίου. 

3) Με απόφαση του Διοικητικού Συμβουλίου του Νομι¬ 
κού Προσώπου είναι δυνατόν να λειτουργήσουν αποκε¬ 
ντρωμένες υπηρεσίες, υπό μορφή παραρτημάτων των 
διαφόρων υπηρεσιών του Νομικού Προσώπου, για την 
καλύτερη εξυπηρέτηση των κατοίκων. Τα παραρτήματα 
αυτά ανήκουν διοικητικά στις αντίστοιχες υπηρεσίες 
του Νομικού Προσώπου. Εφόσον στις αποκεντρωμένες 
υπηρεσίες οι παρεχόμενες υπηρεσίες είναι κοινωνικού 
χαρακτήρα (όπως αθλητικές ή πολιτιστικές δραστηρι¬ 
ότητες), συγκροτούνται, με Απόφαση του Διοικητικού 
Συμβουλίου του Νομικού Προσώπου, αντίστοιχες άμι¬ 
σθες επιτροπές, στις οποίες συμμετέχουν τουλάχιστον 
δύο (2) εκπρόσωποι των χρηστών των παρεχομένων 
υπηρεσιών και ένας υπάλληλος της αποκεντρωμένης 
υπηρεσίας, οριζόμενος από τον Πρόεδρο του Διοικητι¬ 
κού Συμβουλίου του Νομικού Προσώπου, ως Πρόεδρος. 
Οι επιτροπές αυτές εισηγούνται για την καλύτερη λει¬ 
τουργία, διαπιστώνουν τυχόν προβλήματα που δημιουρ- 
γούνται και διατυπώνουν σχετικές προτάσεις στο Διοι¬ 
κητικό Συμβούλιο του Νομικού Προσώπου, με σκοπό την 
καλύτερη εξυπηρέτηση των παρεχομένων υπηρεσιών. 

4) Όλες οι υπηρεσίες του Νομικού Προσώπου συνερ¬ 
γάζονται με τα Γραφεία Προγραμματισμού και Οργάνω¬ 
σης και Διοίκησης, Επικοινωνίας και Δημοσίων Σχέσεων 
κατά το σχεδίασμά και την παρακολούθηση εφαρμογής 
των περιοδικών προγραμμάτων και γενικά των προ¬ 
γραμμάτων δράσης του Νομικού Προσώπου. 

5) Ο Πρόεδρος του Διοικητικού Συμβουλίου μπορεί 
να συγκαλεί περιοδικά ή κατά περίπτωση Συντονιστικά 
Συμβούλια, στα οποία μετέχουν με εκπροσώπους τους 
το σύνολο ή μέρος των υπηρεσιών του Νομικού Προσώ¬ 
που, ανάλογα με ομοιογενή θεματικά αντικείμενα. Πα¬ 
ράλληλα και για τη βελτίωση της αποτελεσματικότητας 
και της απόδοσης του έργου του Νομικού Προσώπου, 
είναι δυνατός ο ορισμός, με Απόφαση Προέδρου: 

(α) Μόνιμων ή κατά περίπτωση διατμηματικών επιτρο¬ 
πών ή ομάδων εργασίας για την επεξεργασία ζητημά¬ 
των, που αφορούν περισσότερες διοικητικές ενότητες 
του Νομικού Προσώπου. 

(β) Ομάδων διοίκησης έργου ή προγράμματος. 

(γ) Συντονιστών για την εκτέλεση έργων ή προγραμ¬ 
μάτων, με αξιοποίηση του προσωπικού από διάφορες 
διοικητικές ενότητες. 

(δ) Υπαλλήλων - συνδέσμων μεταξύ διοικητικών ενο¬ 
τήτων με ισχυρή αλληλεξάρτηση. 

Αρθρο 5 

Αρμοδιότητες Προϊσταμένων Διοικητικών Ενοτήτων 

Ο Προϊστάμενος μιας διοικητικής ενότητας (Αυτοτε¬ 
λούς Τμήματος) ευθύνεται έναντι του αμέσως υπερκεί¬ 
μενου διοικητικού επιπέδου για την αποτελεσματική 
και αποδοτική εκτέλεση των λειτουργιών της ενότητας, 
προγραμματίζοντας, οργανώνοντας, συντονίζοντας και 
ελέγχοντας τις επί μέρους δραστηριότητες, έτσι ώστε 
να εκπληρώνονται οι περιοδικοί στόχοι του Νομικού 
Προσώπου, με βάση τα αντίστοιχα προγράμματα δρά¬ 
σης. 

Ειδικότερα ο Προϊστάμενος της διοικητικής ενότητας: 

1) Διατυπώνει, σε συνεργασία με το ιεραρχικά ανώ¬ 
τερο διοικητικό επίπεδο και τα Γ ραφείο Προγραμματι¬ 
σμού και Οργάνωσης και Διοίκησης, Επικοινωνίας και 
Δημοσίων Σχέσεων, τους στόχους και τα προγράμμα¬ 
τα δράσης της διοικητικής ενότητας, καθώς και τους 


αντίστοιχους προϋπολογισμούς, σε συνεργασία με τις 
οικονομικές υπηρεσίες. 

2) Φροντίζει για την υλοποίηση των κατά περίπτω¬ 
ση αποφάσεων των ιεραρχικά ανωτέρων διοικητικών 
επιπέδων. 

3) Υπογράφει τα σχετικά έγγραφα, που αφορούν 
Αποφάσεις που αποκεντρώνονται στον υπηρεσιακό μη¬ 
χανισμό, μετά από εξουσιοδότηση του Προέδρου του 
Διοικητικού Συμβουλίου. 

4) Μεριμνά για τη στελέχωση, την οργάνωση, τον 
συντονισμό και τον έλεγχο των δραστηριοτήτων της 
διοικητικής ενότητας, με τρόπο ώστε να υλοποιούνται 
αποτελεσματικά τα προγράμματα δράσης και οι κατά 
περίπτωση Αποφάσεις ή εντολές. 

5) Μεριμνά για τη βελτίωση της αποτελεσματικότητας 
της δράσης της διοικητικής ενότητας, τη βελτίωση της 
απόδοσης του ανθρώπινου δυναμικού και των τεχνικών 
μέσων, την καλύτερη εξυπηρέτηση των δημοτών και 
την καλύτερη ανταπόκριση της ενότητας στις τοπικές 
ανάγκες. 

6) Εποπτεύει, αξιολογεί και κατευθύνει το προσωπικό 
της διοικητικής ενότητας, μεριμνώντας για την ανά¬ 
πτυξη και επιμόρφωσή του, τη βελτίωση των συνθη¬ 
κών εργασίας και τη διατήρηση αρμονικών εργασιακών 
σχέσεων. 

7) Ετοιμάζει τους περιοδικούς απολογισμούς των προ¬ 
γραμμάτων δράσεις της διοικητικής ενότητας και τους 
αντίστοιχους οικονομικούς απολογισμούς, σε συνεργα¬ 
σία με τις οικονομικές υπηρεσίες. 

8) Παραλαμβάνει την αλληλογραφία, που σχετίζεται 
με τις αρμοδιότητες της διοικητικής μονάδας του, την 
χαρακτηρίζει και την διανέμει στις αρμόδιες υπηρεσια¬ 
κές μονάδες ή υπαλλήλους, παρέχοντας τις αναγκαίες 
οδηγίες για τις ενέργειες που πρέπει να γίνουν. 

9) Εισηγείται στον Πρόεδρο του Διοικητικού Συμβουλί¬ 
ου για θέματα αρμοδιότητας της διοικητικής ενότητας 
και παρίσταται, εφόσον απαιτηθεί, στις συνεδριάσεις 
συλλογικών οργάνων και επιτροπών. 

10) Έχει το δικαίωμα τροποποίησης ή απόρριψης των 
υπηρεσιακών εισηγήσεων των κατώτερων ιεραρχικά 
επιπέδων, με ενυπόγραφη πάντοτε σημείωσή του στα 
σχετικά έγγραφα και παράλληλη υποχρέωση έγκαιρης 
και αιτιολογημένης ενημέρωσης του ανώτερου ιεραρ¬ 
χικά επιπέδου. 

11) Έχει την ευθύνη ελέγχου και θεώρησης όλων των 
εγγράφων των υπαλλήλων της διοικητικής ενότητας 
που εποπτεύει. 

12) Δέχεται τους πολίτες και παρέχει τις αναγκαίες 
διευκρινήσεις σε περιπτώσεις παραπόνων και διαφορών, 
σχετικών με τις υπηρεσίες που εποπτεύει. Εισηγείται 
συστήματα ενημέρωσης των δημοτών, σχετικά με τις 
προσφερόμενες υπηρεσίες του Νομικού Προσώπου. 

13) Συνεργάζεται με διοικητικές ενότητες του Δήμου 
Λουτρακιού - Αγίων Θεοδώρων και φορείς εκτός Νο¬ 
μικού Προσώπου, που σχετίζονται με τις λειτουργίες 
της διοικητικής ενότητας, για τον συντονισμό και την 
ολοκλήρωση των λειτουργιών. 

14) Είναι υπεύθυνος για τη νομιμότητα των ενεργειών 
της διοικητικής μονάδας του. 

15) Παρακολουθεί τη νομοθεσία, τις εξελίξεις της επι¬ 
στήμης και τεχνολογίας και τις εξελίξεις στο τοπικό, 
ελληνικό και διεθνές περιβάλλον, που έχουν σχέση με 
τις λειτουργίες της διοικητικής ενότητας. Ενημερώνει 

το προσωπικό και μεριμνά για την τήρηση των νομικών 
διατάξεων, την εφαρμογή καινοτομιών και την προσαρ¬ 
μογή της λειτουργίας της διοικητικής ενότητας στις 
εξελίξεις του εξωτερικού περιβάλλοντος. 

Άρθρο 6 

Κανονισμοί Λειτουργίας των Υπηρεσιών 

1. Οι αρμοδιότητες των επί μέρους οργανικών μονά¬ 
δων και των Προϊσταμένων τους θεωρούνται ως η γενι¬ 
κή περιγραφή του ρόλου τους και αποτελούν το βασικό 
πλαίσιο λειτουργίας τους. Λεπτομερέστερες περιγρα¬ 
φές αρμοδιοτήτων μπορούν να γίνουν με τη σύνταξη 
κανονισμών λειτουργίας των οργανικών μονάδων. 

2. Ο λεπτομερής τρόπος λειτουργίας της κάθε ορ¬ 
γανικής μονάδας, οι θέσεις εργασίας, οι περιγραφές 
καθηκόντων, οι διαδικασίες διοίκησης και λειτουργίας, 
καθώς και ο τρόπος λειτουργίας των παραρτημάτων, 
ορίζονται με Αποφάσεις του Προέδρου του Διοικητικού 
Συμβουλίου ή καθορίζονται με ειδικούς κανονισμούς 
λειτουργίας, που συντάσσονται με Απόφαση του Προ¬ 
έδρου, μετά από σχετική εισήγηση των αρμόδιων Προ¬ 
ϊσταμένων. 

Αρθρο 7 

ΟΡΓΑΝΙΚΕΣ ΘΕΣΕΙΣ με σχέση εργασίας 
ΔΗΜΟΣΙΟΥ ΔΙΚΑΙΟΥ 

1. Οι θέσεις του μονίμου προσωπικού του Νομικού 
Προσώπου διακρίνονται στις εξής κατηγορίες: 

Α. Πανεπιστημιακής Εκπαίδευσης (ΠΕ) 

Β. Τεχνολογικής Εκπαίδευσης (ΤΕ) 

Γ. Δευτεροβάθμιας Εκπαίδευσης (ΔΕ) 

Δ. Υποχρεωτικής Εκπαίδευσης (ΥΕ) 

Τα προσόντα διορισμού περιγράφονται στο 
Π.Δ. 37α/87, στο Π.Δ 22/90 και στο Π.Δ. 50/01, όπως 
εκάστοτε ισχύουν. 

2. Στην κατηγορία Υποχρεωτικής Εκπαίδευσης (ΥΕ) 
υπάγονται οι εξής κλάδοι - ειδικότητες και προβλέπο- 
νται αντίστοιχα οι παρακάτω θέσεις: 


ΚΛΑΔΟΣ - ΕΙΔΙΚΟΤΗΤΑ 

ΑΡΙΘΜΟΣ 

ΥΠΗΡΕΤΟΥΝΤΩΝ 

ΥΠΑΛΛΗΛΩΝ 

ΣΥΝΟ¬ 

ΛΙΚΕΣ 

ΘΕΣΕΙΣ 

ΥΕ1 

ΓΕΝΙΚΩΝ 

ΚΑΘΗΚΟΝΤΩΝ 

1 

1 


ΦΥΛΑΚΩΝ 

2 

2 


ΚΑΘΑΡΙΣΤΡΙΑ 

1 

1 

ΥΕ16 

ΕΡΓΑΤΗΣ 

ΚΑΘΑΡΙΟΤΗΤΑΣ 

1 

1 

ΠΡΟΣΩΠΙΚΟ 
ΚΑΘΑΡΙΟΤΗΤΑΣ ΕΞΩ¬ 
ΤΕΡΙΚΩΝ ΧΩΡΩΝ 

1 

1 

Σύνολο οργανικών 
θέσεων ΥΕ 

6 

6 


Αρθρο 8 

ΠΡΟΣΩΠΟΠΑΓΕΙΣ ©ΕΣΕΙΣ με σχέση εργασίας 
ΔΗΜΟΣΙΟΥ ΔΙΚΑΙΟΥ 


ΚΛΑΔΟΣ - ΕΙΔΙΚΟΤΗΤΑ 

ΑΡΙΘΜΟΣ ΘΕΣΕΩΝ 

ΔΕΙ ΔΙΟΙΚΗΤΙΚΩΝ 

2 

Σύνολο προσωποπαγών 
θέσεων Δημοσίου Δικαίου 

2 


Οι ανωτέρω προσωποπαγείς θέσεις καταργούνται 
όταν κενωθούν με οποιονδήποτε τρόπο. 

Αρθρο 9 

©ΕΣΕΙΣ με σχέση εργασίας Ιδιωτικού Δικαίου 
ΑΟΡΙΣΤΟΥ ΧΡΟΝΟΥ 

Προβλέπονται οι παρακάτω θέσεις που καλύπτονται 
από προσωπικό με σύμβαση εργασίας Ιδιωτικού Δικαίου 
Αορίστου Χρόνου (Ι.Δ.Α.Χ.) και οι οποίες είναι προσωπο¬ 
παγείς. Οι θέσεις αυτές καταργούνται όταν κενωθούν 
με οποιονδήποτε τρόπο. 


ΕΙΔΙΚΟΤΗΤΑ 

ΑΡΙΘΜΟΣ 

ΘΕΣΕΩΝ 

ΠΕ Καθηγητής Φυσικής Αγωγής 

1 

ΤΕ Γραφικών Τεχνών (Αγιογράφος) 

1 

ΔΕ Διοικητικός 

1 

ΔΕ Προσωπικό Η/Υ 

2 

ΔΕ Τεχνίτης (Ξυλογλύπτρια) 

1 

ΥΕ Εργάτης (Συντηρητής Κτιρίων) 

1 

ΥΕ Εργάτης 

1 

Σύνολο προσωποπαγών θέσεων 
Ιδιωτικού Δικαίου Αορίστου Χρόνου 

8 


Άρθρο 10 

ΘΕΣΕΙΣ με σχέση εργασίας Ιδιωτικού Δικαίου 
ΟΡΙΣΜΕΝΟΥ ΧΡΟΝΟΥ 


Προβλέπονται δέκα (10) θέσεις προσωπικού με σύμ¬ 
βαση εργασίας Ιδιωτικού Δικαίου Ορισμένου Χρόνου, 
διαφόρων ειδικοτήτων, για την αντιμετώπιση εποχικών 
ή άλλων περιοδικών ή πρόσκαιρων αναγκών, καθώς και 
για κάλυψη αναγκών ανταποδοτικού χαρακτήρα, σύμ¬ 
φωνα με τις κείμενες διατάξεις. 

Αρθρο 11 

Προϊστάμενοι υπηρεσιών 

Προϊστάμενοι των Αυτοτελών Τμημάτων της οργα¬ 
νωτικής δομής του Νομικού Προσώπου τοποθετούνται, 
σύμφωνα με τις κείμενες διατάξεις, υπάλληλοι των ακό¬ 
λουθων κλάδων Δημοσίου Δικαίου και Ιδιωτικού Δικαίου 
Αορίστου Χρόνου: 


ΔΙΟΙΚΗΤΙΚΗ ΕΝΟΤΗΤΑ 
(Οργανική μονάδα) 

ΚΛΑΔΟΣ 

Αυτοτελές Τμήμα 
Υπηρεσιών Υποστήριξης 
Νομικού Προσώπου 

ΠΕ Διοικητικού ή 

ΠΕ Διοικητικού - Οικονομι¬ 
κού και εν ελλείψει 

ΤΕ Διοικητικού - Λογιστικού 
ή ΤΕ Γραφικών Τεχνών και 
εν ελλείψει ΔΕ Διοικητικού 

Αυτοτελές Τ μήμα 
Πολιτισμού, Αθλητισμού 
και Περιβάλλοντος 

ΠΕ Διοικητικού ή 

ΠΕ Φυσικής Αγωγής 
και εν ελλείψει 

ΤΕ Διοικητικού - Λογιστικού 
και εν ελλείψει 

ΔΕ Διοικητικού 


Αρθρο 12 
Τελικές διατάξεις 


1. Κατά την έναρξη της ισχύος του παρόντος Οργανι¬ 
σμού οι υπηρετούντες στο Νομικό Πρόσωπο υπάλληλοι 
κατατάσσονται στις αντίστοιχες θέσεις των σχετικών 
κλάδων. 

2. Η κατανομή του προσωπικού στις επί μέρους ορ¬ 
γανικές μονάδες γίνεται με Απόφαση του Προέδρου 
του Διοικητικού Συμβουλίου του Νομικού Προσώπου, 
λαμβάνοντας υπόψη τις λειτουργικές ανάγκες των μο¬ 
νάδων, τα προσόντα, την πείρα και τις ειδικές γνώσεις 
των υπαλλήλων. 

3. Η ισχύς του παρόντος Οργανισμού Εσωτερικής 
Υπηρεσίας αρχίζει από τη δημοσίευσή του στην Εφη¬ 
μερίδα της Κυβερνήσεως, οπότε παύει να ισχύει κάθε 
προηγούμενη σχετική Απόφαση. 

ΑΚΡΟΤΕΛΕΥΤΙΟ ΑΡΘΡΟ 
Κάλυψη δαπάνης 

Από την απόφαση αυτή προκαλείται για το έτος 2013 
δαπάνη, ύψους 172.399,00 €, που θα καλυφθεί από τους 


Κ.Α. 15 - 6011.001,15 - 6051.001,15 - 6051.002,15 - 6051.003, 
15 - 6051.004,15 - 6021.001 και 15 - 6052.001 του προϋ¬ 
πολογισμού του Νομικού Προσώπου. 

Για τα επόμενα έτη προκαλείται ετήσια δαπάνη, 
ύψους 295.541,62 ευρώ, η οποία θα προβλέπεται στους 
αντίστοιχους Κωδικούς Αριθμούς των αντίστοιχων προ¬ 
ϋπολογισμών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 20 Μαίου 2013 

Με εντολή Γ ενικού Γ ραμματέα 
Αποκεντρωμένης Διοίκησης 
Ο Γ ενικός Διευθυντής Εσωτερικής Λειτουργίας 
ΙΩΑΝΝΗΣ ΦΟΥΡΚΑΛΙΔΗΣ 

